Държавен вестник, бр. 47, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  47
към мрежата, или е налице техническа не­
съвместимост на компонентите на мрежата, 
крайният клиент уведомява оператора на 
електроразпределителната или затворената 
електроразпределителна мрежа.
(4) В 14-дневен срок от получаване на уве­
домлението по ал. 3 операторът на електро­
разпределителната мрежа или на затворената 
електроразпределителна мрежа се произнася 
дали е необходимо присъединяване на тер­
мопомпата по реда на наредбата по чл. 116, 
ал. 7 от Закона за енергетиката. 
(5) Разрешенията по ал. 1 се оповестяват 
публично в съответствие с действащото за­
конодателство.“
§ 8. В чл. 26 се правят следните изменения 
и допълнения: 
1. В ал. 6, изречение четвърто накрая се 
добавя „а за обекти за производство на елек­
трическа енергия от вятърна енергия – три 
години“.
2. Алинея 15 се изменя така:
„(15) Присъединяването към мрежата, 
различно от трифазна връзка, на инсталации 
за производство на електрическа енергия от 
възобновяеми източници, агрегирани произ­
водствени единици за потребители на собст­
вена електрическа енергия от възобновяеми 
енергийни източници или демонстрационни 
проекти с инсталирана електрическа мощност 
до 10,8 kW включително на производствените 
съоръжения, се извършва след писмено уве­
домление до оператора на съответната елек­
троразпределителна или затворена електрораз­
пределителна мрежа. В тези случаи общият 
ред за присъединяване съгласно наредбата 
по чл. 116, ал. 7 от Закона за енергетиката 
не се прилага.“ 
3. Създава се нова ал. 16:
„(16) Уведомлението по ал. 15 се подава от 
лице, което притежава вещни права да строи 
върху имота, в който е изграден или ще се 
изгражда обектът за производство на елек­
трическа енергия, или от лице – собственик, 
наемател или ползвател на имота, в който ще 
бъде поставен преместваем обект по смисъла 
на Закона за устройство на територията. В 
уведомлението се посочват:
1. наименованието и местонахождението 
на обекта за производство (адресът, имотът, 
в който ще се изгражда);
2. срокът за въвеждане на обекта в екс­
плоатация; 
3. инсталираната мощност, максимално 
отдаваната активна мощност към съответната 
електрическа мрежа;
4. видът на възобновяемия източник;
5. точният адрес за кореспонденция, теле­
фонът и факсът, както и адресът на електронна 
поща на лицето.“
4. Създават се ал. 17 – 19:
„(17) Към уведомлението се прилагат до­
кументи, удостоверяващи обстоятелствата по 
ал. 16, изречение първо.
(18) Изискуемата съгласно Закона за ус­
тройство на територията документация за 
изграждането на обекта за производство в 
зависимост от неговия вид, в това число раз­
решението за строеж, когато издаването му 
е задължително, се представя на оператора 
на съответната електроразпределителна или 
затворена електроразпределителна мрежа след 
нейното изготвяне, съответно след влизането 
в сила на разрешението за строеж.
(19) В 15-дневен срок от получаване на 
уведомлението по ал. 16 операторът на елек­
троразпределителната или затворената елек­
троразпределителна мрежа може да отхвърли 
мотивирано искането или да предложи алтер­
нативна точка за присъединяване към елек­
трическата мрежа въз основа на основателни 
опасения във връзка с безопасността или тех­
ническата несъвместимост на компонентите на 
мрежата, при съобразяване на критериите за 
сигурност, определени с правилата по чл. 83, 
ал. 1, т. 5 от Закона за енергетиката. При 
липса на отхвърлено искане или предложена 
алтернативна точка за присъединяване, в срок 
до 30 дни след получаване на уведомлението 
по ал. 16 операторът на електроразпредели­
телната или затворената електроразпредели­
телна мрежа издава положително станови­
ще. При положително становище, липса на 
становище в 30-дневен срок от получаване 
на уведомлението по ал. 16, или в случай че 
лицето, подало уведомлението, е съгласно с 
предложената от оператора алтернативна точка 
за присъединяване към мрежата, операторът 
на електроразпределителната или затворена­
та електроразпределителна мрежа е длъжен 
да присъедини обекта за производство, при 
условие че са му представени документите 
по ал. 18.“ 
5. Досегашната ал. 16 става ал. 20.
6. Създава се ал. 21:
„(21) Когато за присъединяването на енер­
гийни обекти за производство на електри­
ческа енергия от възобновяеми източници, 
които се изграждат в приоритетна зона или 
извън нея, е необходимо разширение и/или 
реконструкция на електропреносната и/или 
съответната електроразпределителна мрежа, 
която ги свързва, процедурите по реда на гла­
ва шеста от Закона за опазване на околната 
среда и/или чл. 31 от Закона за биологичното 
разнообразие, ако такива са изискуеми, се 
ограничават до потенциалните значителни 
въздействия, произтичащи от промяната или 
разширяването в сравнение с първоначалната 
електропреносна и/или съответна електрораз­
пределителна мрежа.“
§ 9. В чл. 26а ал. 4 се изменя така:
„(4) При модернизация на обект за произ­
водство на електрическа енергия от възобно­
вяеми източници се прилагат процедурите по 
реда на глава шеста от Закона за опазване 
на околната среда и/или чл. 31 от Закона за 
биологичното разнообразие, ако такива са